吳山廟詩
作者：釋智圓
朝代：宋

paragraphs: 君子尚權變，權變貴合道。
子胥薦專諸，子光專非好。
父讎共戴天，乞師恨不早。
子光既得志，入郢事征討。
報父既鞭尺，諫王仍殺身。
孝子節方全，忠臣道且新。
馳名天地間，豈是悠悠人。
青史書盛烈，血食旌遺塵。
廟堂耀晨曦，廟木荂陽春。
往來無知俗，焚香勤禱祝。
忠孝不敢行，神兮寧降福。